stanford-oval/wikipedia huggingface dataset:
เจเนราลิสซีโมแห่งสหภาพโซเวียต
แหล่งข้อมูลอื่น

Generalissimo of the Soviet Union (รัสเซีย)
| ลำดับยศ |
| --- | --- | --- |
| ยศที่ต่ำลงมา: จอมพลแห่งสหภาพโซเวียต  (Маршал Советского Союза) |  จอมพลสูงสุดแห่งสหภาพโซเวียต  (Генералиссимус Советского Союза) | ยศที่สูงกว่า: ไม่มี   (สูงสุด)  |
| จอมพลเรือแห่งสหภาพโซเวียต  (Адмирал Флота Советского Союза) |  จอมพลสูงสุดแห่งสหภาพโซเวียต  (Генералиссимус Советского Союза) | ยศที่สูงกว่า: ไม่มี   (สูงสุด)  |
| ด ค กจอมพลแห่งสหภาพโซเวียต |
| --- | --- | --- |
|  โวโรชีลอฟ  ตูคาเชฟสกี  บูดิออนนืย  เยโกรอฟ  บลูย์เคียร์  ตีโมเชนโค  คูลิค  ชาปอชนีคอฟ  จูคอฟ  วาซีเลฟสกี  สตาลิน (จอมพลสูงสุด)  โคเนฟ  โกโวลอฟ  โรคอสซอฟสกี  มาลีนอฟสกี  ตอลบูคิน  เมเรตสคอฟ  เบรียา  โซโคลอฟสกี  บุลกานิน  บากราเมียน  บีรูย์ซอฟ  เกรชโค  เยเรเมนโก  มอสคาเลนโค  ชุยคอฟ  ซาคารอฟ  โกลีคอฟ  ครืยลอฟ  ยาคูบอฟสกี  บาติตสกี  โคเชวอย  เบรจเนฟ  อุสตีนอฟ  คูลีคอฟ  โอการ์คอฟ  โซโคลอฟ  อะโครเมเยฟ  คูร์คอตกิน  เปตรอฟ  ยาซอฟ  |  โวโรชีลอฟ  ตูคาเชฟสกี  บูดิออนนืย  เยโกรอฟ  บลูย์เคียร์  ตีโมเชนโค  คูลิค  ชาปอชนีคอฟ  จูคอฟ  วาซีเลฟสกี  สตาลิน (จอมพลสูงสุด)  โคเนฟ  โกโวลอฟ  โรคอสซอฟสกี  มาลีนอฟสกี  ตอลบูคิน  เมเรตสคอฟ  เบรียา  โซโคลอฟสกี  บุลกานิน  บากราเมียน  บีรูย์ซอฟ  เกรชโค  เยเรเมนโก  มอสคาเลนโค  ชุยคอฟ  ซาคารอฟ  โกลีคอฟ  ครืยลอฟ  ยาคูบอฟสกี  บาติตสกี  โคเชวอย  เบรจเนฟ  อุสตีนอฟ  คูลีคอฟ  โอการ์คอฟ  โซโคลอฟ  อะโครเมเยฟ  คูร์คอตกิน  เปตรอฟ  ยาซอฟ  |  |
พรรคราษฎร์วิถี

| พรรคราษฎร์วิถี  |
| --- | --- |

หัวหน้า: สุชาติ บรรดาศักดิ์
รองหัวหน้า: แสงชัย อัฑฒ์ปภาวิน   รัฐฐาน์ พีรวิชญ์ธนาภัค   ประจวบ ศรีพัชรกุล   ณัฐวัตร ดีตู   พนม ผลลอย   กันตเมศฐ์ วัจนชูสิทธิ์
เลขาธิการ: จิรโรจน์ มาลัยทองทิพย์
รองเลขาธิการ: ไพฑูรย์ คำแสงดี   จอห์นนี่ แถมมี   ปริญญา บรรดาศักดิ์
เหรัญญิก: วรัญญา บรรดาศักดิ์
นายทะเบียนสมาชิก: กัณภาธิฌาณัศฐ์ ว่องไวเวช
กรรมการบริหาร: สิทธิพล สุขเกษม กรณ์ชัยพงศ์ ภู่คุ้มสงวน
ผู้ช่วยนายทะเบียนสมาชิก: กิตติยา ทาริน
ผู้ช่วยเหรัญญิก: วรวิทย์ ประทิต
คำขวัญ: รวมกันเป็นหนึ่ง เป็นที่พึ่ง ของลูกหลานไทย
ก่อตั้ง: พรรครวมไทยรักชาติ 28 กุมภาพันธ์ พ.ศ. 2565 พรรคเทิดไท 26 พฤศจิกายน พ.ศ. 2565 พรรคราษฎร์วิถี 29 มกราคม พ.ศ. 2566
ที่ทำการ: 11/25 ถนนติวานนท์ ตำบลบางพูด อำเภอปากเกร็ด จังหวัดนนทบุรี
สมาชิกภาพ  (ปี 2566): 5,871 คน
สี:   สีเหลือง
การเมืองไทย    รายชื่อพรรคการเมือง การเลือกตั้ง
พรรคราษฎร์วิถี เป็นพรรคการเมืองไทยที่จดทะเบียนก่อตั้งเป็นลำดับที่ 1/2565 เมื่อวันจันทร์ที่ 28 กุมภาพันธ์ พ.ศ. 2565 ในชื่อ พรรครวมไทยรักชาติ โดยมีสุชาติ บรรดาศักดิ์ อดีต สส. นนทบุรีเป็นหัวหน้าพรรคคนแรก และธนิค คัมมิ่น เป็นเลขาธิการพรรคคนแรก โดยได้มีการยื่นจดทะเบียนก่อตั้งพรรคต่อคณะกรรมการการเลือกตั้ง เมื่อวันพฤหัสบดีที่ 28 มกราคม พ.ศ. 2564 และได้มีการประชุมใหญ่จัดตั้งพรรคที่จังหวัดสิงห์บุรี เมื่อวันอาทิตย์ที่ 11 กรกฎาคม พ.ศ. 2564 หรือ 1 วันก่อนการประกาศล็อกดาวน์
โดยพรรครวมไทยรักชาติได้ปรากฏเป็นข่าวเมื่อมีกระแสข่าวว่า พลเอก วิชญ์ เทพหัสดิน ณ อยุธยา อดีตหัวหน้าพรรคเศรษฐกิจไทย ได้เตรียมเข้ามาสมัครเป็นสมาชิกพรรคและขับเคลื่อนพรรครวมไทยรักชาติ โดยอาจจะมีการประชุมใหญ่ พร้อมกับอาจจะมีการเปลี่ยนชื่อพรรคเป็น พรรครวมไทยชัยชนะ และตำแหน่งหัวหน้าพรรคอาจจะเป็น พลตำรวจเอก จักรทิพย์ ชัยจินดา อดีตสมาชิกวุฒิสภาและอดีต ผู้บัญชาการตำรวจแห่งชาติ แต่ต่อมาพลเอกวิชญ์ได้เข้าไปบริหารพรรครวมแผ่นดินแทน
กระทั่งวันพุธที่ 23 พฤศจิกายน พ.ศ. 2565 เสกสกล อัตถาวงศ์ ในฐานะว่าที่หัวหน้าพรรคเทิดไทได้เปิดเผยว่าพรรครวมไทยรักชาติได้เตรียมจัดประชุมใหญ่ในวันเสาร์ที่ 26 พฤศจิกายน พ.ศ. 2565 เพื่อเปลี่ยนแปลงตราสัญลักษณ์พรรคและชื่อพรรคเป็น พรรคเทิดไท โดยนายสุชาติจะลาออกจากตำแหน่งหัวหน้าพรรคทำให้คณะกรรมการบริหารพรรคชุดปัจจุบันต้องพ้นจากตำแหน่งทั้งคณะ จึงต้องมีการเลือกตั้งคณะกรรมการบริหารพรรคชุดใหม่โดยเสกสกลจะเป็นหัวหน้าพรรค ในขณะที่สุชาติจะเป็นเลขาธิการพรรค ซึ่งที่ประชุมมีมติเลือกเสกสกลเป็นหัวหน้าพรรคเทิดไท สุชาติเป็นเลขาธิการพรรค ส่วนอานนท์ แสนน่าน เป็นประธานยุทธศาสตร์พรรค
ในวันศุกร์ที่ 23 ธันวาคม พ.ศ. 2565 เสกสกลได้ยื่นหนังสือลาออกจากการเป็นสมาชิกพรรคเทิดไททำให้พ้นจากตำแหน่งหัวหน้าพรรคและทำให้คณะกรรมการบริหารพรรคต้องพ้นจากตำแหน่งทั้งคณะ โดยมีนายวัฒนา จำปาดิบรัตนกุล รองหัวหน้าพรรคเป็นรักษาการหัวหน้าพรรค
ในวันอาทิตย์ที่ 29 มกราคม พ.ศ. 2566 พรรคเทิดไทได้จัดการประชุมใหญ่สามัญประจำปี พ.ศ. 2566 เปลี่ยนแปลงชื่อพรรคเป็น พรรคราษฎร์วิถี เปลี่ยนแปลงตราสัญลักษณ์พรรค แก้ไขข้อบังคับพรรค เลือกตั้งคณะกรรมการบริหารพรรคชุดใหม่ ซึ่งที่ประชุมมีมติเลือกสุชาติ กลับมาดำรงตำแหน่งหัวหน้าพรรคอีกครั้งหนึ่ง ส่วนตำแหน่งเลขาธิการพรรคเป็นของ พันตรี ภรัณ กิตติวัฒน์ อดีตหัวหน้าพรรคพลังรัก
คณะกรรมการบริหารพรรค > หัวหน้าพรรค

สุชาติ บรรดาศักดิ์ (28 กุมภาพันธ์ พ.ศ. 2565 - 25 พฤศจิกายน พ.ศ. 2565)
เสกสกล อัตถาวงศ์ (26 พฤศจิกายน พ.ศ. 2565 - 23 ธันวาคม พ.ศ. 2565)
สุชาติ บรรดาศักดิ์ (29 มกราคม พ.ศ. 2566 - ปัจจุบัน)
คณะกรรมการบริหารพรรค > เลขาธิการพรรค

ธนิค คัมมิ่น (28 กุมภาพันธ์ พ.ศ. 2565 - 31 สิงหาคม พ.ศ. 2565)
สุชาติ บรรดาศักดิ์ (26 พฤศจิกายน พ.ศ. 2565 - 29 มกราคม พ.ศ. 2566)
พันตรี ภรัณ กิตติวัฒน์ (29 มกราคม พ.ศ. 2566 - ปัจจุบัน
คณะกรรมการบริหารพรรค > พรรคราษฎร์วิถี (มีนาคม 2566)

| ลำดับที่ | ชื่อ | ตำแหน่ง | หมายเหตุ |
| --- | --- | --- | --- |
| 1 | สุชาติ บรรดาศักดิ์ | หัวหน้าพรรค |  |
| 2 | รัฐฐาน์ พีรวิชญ์ธนาภัค | รองหัวหน้าพรรค |  |
| 3 | ดร.แสงชัย อัฑฒ์ปภาวิน | รองหัวหน้าพรรค |  |
| 4 | พันตรี ภรัณ กิตติวัฒน์ | เลขาธิการพรรค |  |
| 5 | วรัญญา บรรดาศักดิ์ | รองเลขาธิการพรรค |  |
| 6 | พิพัฒน์ จักรวรรณพร | เหรัญญิกพรรค |  |
| 7 | ภัทรานิษฐ์ พณิชธนันต์ชัย | นายทะเบียนสมาชิกพรรค |  |
| 8 | ประพันธ์ หัตถกิจ | กรรมการบริหารพรรค | เสียชีวิตเมื่อวันอังคารที่ 11 พฤษภาคม พ.ศ. 2565 |
| 9 | กัณภาธิฌาณัศฐ์ ว่องไวเวช | กรรมการบริหารพรรค |  |
| 10 | วรวิทย์ ประทิต | กรรมการบริหารพรรค |  |
แหล่งข้อมูลอื่น

พรรคราษฎร์วิถี ที่เฟซบุ๊ก
อำเภอกงไกรลาศ

| อำเภอกงไกรลาศ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Kong Krailat
คำขวัญ: ทองม้วนชวนกิน อร่อยลิ้นขนมผิง ปลาร้าเด็ดจริง ยอดยิ่งน้ำปลาดี
แผนที่จังหวัดสุโขทัย เน้นอำเภอกงไกรลาศ
พิกัด: 16°57′9″N 99°58′34″E﻿ / ﻿16.95250°N 99.97611°E﻿ / 16.95250; 99.97611
ประเทศ:  ไทย
จังหวัด: สุโขทัย
พื้นที่
 • ทั้งหมด: 502.382 ตร.กม. (193.971 ตร.ไมล์)
ประชากร (2564)
 • ทั้งหมด: 63,307 คน
 • ความหนาแน่น: 126.01 คน/ตร.กม. (326.4 คน/ตร.ไมล์)
รหัสไปรษณีย์ : 64170
รหัสภูมิศาสตร์: 6404
ที่ตั้งที่ว่าการ: ที่ว่าการอำเภอกงไกรลาศ หมู่ที่ 2 ถนนสิงหวัฒน์ ตำบลบ้านกร่าง อำเภอกงไกรลาศ จังหวัดสุโขทัย 64170
 ส่วนหนึ่งของสารานุกรมประเทศไทย
กงไกรลาศ เป็น 1 ใน 9 อำเภอของจังหวัดสุโขทัย
ประวัติ

กงไกรลาศเดิมเป็นแขวงหนึ่งของเมืองสุโขทัย ปรากฏหลักฐานการตั้งเป็นอำเภอกงไกรลาศเมื่อ พ.ศ. 2437 โดยมีพระกงไกรลาศดำรงตำแหน่งนายอำเภอคนแรก ที่ว่าการอำเภอตั้งอยู่บนเกาะเล็ก ๆ ชื่อ "เกาะกง" ต่อมาใน พ.ศ. 2460 ทางราชการได้เปลี่ยนชื่ออำเภอกงไกรลาศเป็นอำเภอบ้านไกร เนื่องจากเกาะกงมีน้ำท่วมถึงในฤดูน้ำหลาก ไม่สะดวกในการติดต่อราชการของประชาชน ในปีเดียวกันนั้นจึงได้ย้ายที่ว่าการอำเภอไปตั้งบนฝั่งตะวันออกของแม่น้ำยม ห่างจากที่ว่าการอำเภอเดิมประมาณ 15 เส้น
ต่อมาใน พ.ศ. 2482 ทางราชการได้เปลี่ยนชื่ออำเภอบ้านไกรเป็นอำเภอกงไกรลาศดังเดิม เนื่องจากชื่อกงไกรลาศ ปรากฏในประวัติศาสตร์ไทยมายาวนาน และใน พ.ศ. 2505 เอื้อน รงค์ทอง นายอำเภอ ได้พิจารณาเห็นว่าบริเวณที่ว่าการอำเภอเดิมคับแคบขยายไม่ได้ ทั้งยังมีน้ำท่วมถึง ประกอบกับอาคารที่ว่าการอำเภอเริ่มชำรุดทรุดโทรม จึงให้ขออนุญาตย้ายไปสร้างที่แห่งใหม่ กระทรวงมหาดไทยได้อนุญาตให้ย้ายไปสร้างที่แห่งใหม่บริเวณริมถนนสิงหวัฒน์ หลักกิโลเมตรที่ 21 หมู่ที่ 2 ตำบลบ้านกร่าง เนื้อที่ 25 ไร่ ห่างจากที่ว่าการอำเภอเดิม 3 กิโลเมตร เมื่อวันที่ 16 ตุลาคม พ.ศ. 2505 จนถึงปัจจุบัน ส่วนสถานที่เดิมใช้เป็นที่ตั้งสถานีอนามัยตำบลกง
วันที่ 29 เมษายน 2460 เปลี่ยนแปลงชื่ออำเภอกงไกรลาศ จังหวัดสุโขทัย เป็น อำเภอบ้านไกร
วันที่ 17 เมษายน 2482 เปลี่ยนแปลงชื่ออำเภอบ้านไกร จังหวัดสุโขทัย เป็น อำเภอกงไกรลาศ ดังเดิม
วันที่ 10 มิถุนายน 2490 ตั้งตำบลบ้านกร่าง แยกออกจากตำบลกง ตั้งตำบลไกรใน แยกออกจากตำบลไกรกลาง และตำบลป่าแฝก
วันที่ 3 สิงหาคม 2491 เปลี่ยนแปลงเขตตำบลในท้องที่อำเภอกงไกรลาศ (1,2,3,4,5)
(1) โอนพื้นที่หมู่ 6 (ในขณะนั้น) ของตำบลท่าฉนวน ไปตั้งเป็นหมู่ 5 ของตำบลกง
(2) โอนพื้นที่หมู่ 3 (ในขณะนั้น) ของตำบลไกรใน ไปตั้งเป็นหมู่ 5 ของตำบลป่าแฝก
(3) โอนพื้นที่หมู่ 8 (ในขณะนั้น) ของตำบลป่าแฝก ไปตั้งเป็นหมู่ 4 ของตำบลไกรกลาง
(4) โอนพื้นที่หมู่ 4 (ในขณะนั้น) ของตำบลไกรใน ไปตั้งเป็นหมู่ 3 ของตำบลไกรกลาง
(5) โอนพื้นที่หมู่ 6 (ในขณะนั้น) ของตำบลไกรกลาง ไปตั้งเป็นหมู่ 5 ของตำบลไกรใน
วันที่ 3 สิงหาคม 2499 จัดตั้งสุขาภิบาลกงไกรลาศ ในท้องที่บางส่วนของตำบลกง ตำบลบ้านกร่าง และตำบลป่าแฝก
วันที่ 11 มิถุนายน 2517 ตั้งตำบลหนองตูม แยกออกจากตำบลท่าฉนวน
วันที่ 14 กรกฎาคม 2521 ยกเลิกประกาศของคณะปฏิวัติ ฉบับที่ 354 วันที่ 13 ธันวาคม 2515 และจัดตั้งนิคมสร้างตนเอง ในท้องที่อำเภอกงไกรลาศ จังหวัดสุโขทัย อำเภอบางระกำ จังหวัดพิษณุโลก อำเภอพรานกระต่าย อำเภอเมืองกำแพงเพชร จังหวัดกำแพงเพชร และอำเภอสามง่าม จังหวัดพิจิตร
วันที่ 6 พฤศจิกายน 2522 ตั้งตำบลบ้านใหม่สุขเกษม แยกออกจากตำบลกกแรต
วันที่ 27 พฤษภาคม 2541 กำหนดเขตหมู่บ้านในท้องที่ใหม่ โดยให้ตำบลไกรใน มี 14 หมู่บ้าน ตำบลไกรกลาง มี 8 หมู่บ้าน ตำบลกกแรต มี 11 หมู่บ้าน ตำบลบ้านใหม่สุขเกษม มี 8 หมู่บ้าน ตำบลไกรนอก มี 8 หมู่บ้าน ตำบลดงเดือย มี 9 หมู่บ้าน ตำบลบ้านกร่าง มี 5 หมู่บ้าน ตำบลกง มี 13 หมู่บ้าน ตำบลหนองตูม มี 7 หมู่บ้าน ตำบลท่าฉนวน มี 10 หมู่บ้าน และตำบลป่าแผก มี 9 หมู่บ้าน
วันที่ 25 พฤษภาคม 2542 ยกฐานะสุขาภิบาลกงไกรลาศ ขึ้นเป็นเทศบาลตำบลกงไกรลาศ ด้วยผลของกฎหมาย
วันที่ 1 ตุลาคม 2546 แยกบ้านโพธิ์หอม หมู่ที่ 1 ตำบลดงเดือย จัดตั้งเป็นหมู่ที่ 11 บ้านคลองยายนี
วันที่ 21 มีนาคม 2549 แยกบ้านหนองตูม หมู่ที่ 1 ตำบลหนองตูม จัดตั้งเป็นหมู่ที่ 8 บ้านเจริญสุข
ภูมิศาสตร์

อำเภอกงไกรลาศตั้งอยู่ทางทิศตะวันออกเฉียงใต้ของจังหวัดสุโขทัย อยู่ในเขตพื้นที่ราบลุ่มน้ำยมตอนล่าง ไม่มีภูเขา มีแม่น้ำยมไหลผ่านเป็นสายหลักของอำเภอ แม่น้ำยมที่ไหลผ่านบริเวณอำเภอกงไกรลาศมีความคดเคี้ยว จึงทำให้บริเวณนี้เกิดน้ำท่วมซ้ำซากบ่อยครั้ง บริเวณตอนใต้ของอำเภอ คือ ตำบลหนองตูม มีป่าสงวนแห่งชาติอยู่ 1 แห่ง คือ ป่าสงวนแห่งชาติหนองตูม
อำเภอกงไกรลาศมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับ อำเภอพรหมพิราม (จังหวัดพิษณุโลก)
ทิศตะวันออก ติดต่อกับอำเภอพรหมพิรามและอำเภอบางระกำ (จังหวัดพิษณุโลก)
ทิศใต้ ติดต่อกับอำเภอบางระกำ (จังหวัดพิษณุโลก)
ทิศตะวันตก ติดต่อกับอำเภอคีรีมาศและอำเภอเมืองสุโขทัย
การแบ่งเขตการปกครอง > การปกครองส่วนภูมิภาค

อำเภอกงไกรลาศแบ่งเขตการปกครองย่อยออกเป็น 11 ตำบล 109 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | กง |  |  | (Kong) |  |  |  |  |  |  | 7. | ป่าแฝก |  |  | (Pa Faek) |
| 2. | บ้านกร่าง |  |  | (Ban Krang) |  |  |  |  |  |  | 8. | กกแรต |  |  | (Kok Raet) |
| 3. | ไกรนอก |  |  | (Krai Nok) |  |  |  |  |  |  | 9. | ท่าฉนวน |  |  | (Tha Chanuan) |
| 4. | ไกรกลาง |  |  | (Krai Klang) |  |  |  |  |  |  | 10. | หนองตูม |  |  | (Nong Tum) |
| 5. | ไกรใน |  |  | (Krai Nai) |  |  |  |  |  |  | 11. | บ้านใหม่สุขเกษม |  |  | (Ban Mai Suk Kasem) |
| 6. | ดงเดือย |  |  | (Dong Dueai) |  |  |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอกงไกรลาศประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลตำบลกงไกรลาศ ครอบคลุมพื้นที่บางส่วนของตำบลกง ตำบลบ้านกร่าง และตำบลป่าแฝก
องค์การบริหารส่วนตำบลกง  ครอบคลุมพื้นที่ตำบลกงและตำบลบ้านกร่าง (นอกเขตเทศบาลตำบลกงไกรลาศ)
องค์การบริหารส่วนตำบลไกรนอก ครอบคลุมพื้นที่ตำบลไกรนอกทั้งตำบล
องค์การบริหารส่วนตำบลไกรกลาง ครอบคลุมพื้นที่ตำบลไกรกลางทั้งตำบล
องค์การบริหารส่วนตำบลไกรใน ครอบคลุมพื้นที่ตำบลไกรในทั้งตำบล
องค์การบริหารส่วนตำบลดงเดือย  ครอบคลุมพื้นที่ตำบลดงเดือยทั้งตำบล
องค์การบริหารส่วนตำบลป่าแฝก ครอบคลุมพื้นที่ตำบลป่าแฝก (นอกเขตเทศบาลตำบลกงไกรลาศ)
องค์การบริหารส่วนตำบลกกแรต ครอบคลุมพื้นที่ตำบลกกแรตทั้งตำบล
องค์การบริหารส่วนตำบลท่าฉนวน ครอบคลุมพื้นที่ตำบลท่าฉนวนทั้งตำบล
องค์การบริหารส่วนตำบลหนองตูม ครอบคลุมพื้นที่ตำบลหนองตูมทั้งตำบล
องค์การบริหารส่วนตำบลบ้านใหม่สุขเกษม ครอบคลุมพื้นที่ตำบลบ้านใหม่สุขเกษมทั้งตำบล
การขนส่ง

อำเภอกงไกรลาศมีถนนสายสำคัญดังนี้
ทางหลวงแผ่นดินหมายเลข 12 (แม่สอด-มุกดาหาร) ช่วงที่ผ่านอำเภอกงไกรลาศ ชื่อว่า ถนนสิงหวัฒน์
ทางหลวงแผ่นดินหมายเลข 1055 (แยกทางหลวงแผ่นดินหมายเลข 12 (บ้านกร่าง) เทศบาบตำบลกงไกรลาศ-บรรจบทางหลวงแผ่นดินหมายเลข 1293 (หนองตูม)
ทางหลวงแผ่นดินหมายเลข 1057 (แยกทางหลวงแผ่นดินหมายเลข 12 เทศบาลตำบลกงไกรลาศ - อำเภอพรหมพิราม)
นอกจากนี้ยังมีแผนพัฒนาถนนสายเศรษฐกิจตะวันออก-ตะวันตก ซึ่งเป็นส่วนหนึ่งของโครงการพัฒนาความร่วมมือทางเศรษฐกิจในอนุภูมิภาคลุ่มแม่น้ำโขง
สถานที่สำคัญ

วัดกงไกรลาศ
หลวงพ่อโตวิหารลอย
วัดทุ่งเนินพยอม
ถนนคนเดินเส้นทางวัฒนธรรมบ้านกง
วัดโบสถ์ ตำบลไกรนอก
บุญเกิด หิรัญคำ

| บุญเกิด หิรัญคำป> ม., ท.ช. |
| --- | --- |


รัฐมนตรีช่วยว่าการกระทรวงคมนาคม
ดำรงตำแหน่ง 21 เมษายน – 23 กันยายน พ.ศ. 2519
นายกรัฐมนตรี: หม่อมราชวงศ์เสนีย์ ปราโมช
ดำรงตำแหน่ง 5 ตุลาคม – 6 ตุลาคม พ.ศ. 2519
นายกรัฐมนตรี: หม่อมราชวงศ์เสนีย์ ปราโมช
 
ข้อมูลส่วนบุคคล
เกิด: 10 มกราคม พ.ศ. 2475 (92 ปี) อำเภอเมืองชัยภูมิ จังหวัดชัยภูมิ

บุญเกิด หิรัญคำ (เกิด 10 มกราคม พ.ศ. 2475) อดีตรัฐมนตรีช่วยว่าการกระทรวงคมนาคม ในรัฐบาลหม่อมราชวงศ์เสนีย์ ปราโมช 2 สมัย และอดีตสมาชิกสภาผู้แทนราษฎรจังหวัดชัยภูมิ 4 สมัย และเป็นหนึ่งในสามนักการเมืองที่เป็นโจทย์ยื่นฟ้อง จอมพลถนอม กิตติขจร เมื่อครั้งก่อการรัฐประหารในปี พ.ศ. 2514 ว่าเป็นการก่อกบฎ
ประวัติ

บุญเกิด เกิดเมื่อวันที่ 10 มกราคม พ.ศ. 2475 สำเร็จการศึกษาชั้นมัธยมศึกษาจากโรงเรียนชัยภูมิภักดีชุมพล จังหวัดชัยภูมิ
การทำงาน

บุญเกิด เริ่มทำงานการเมืองโดยสมัครรับเลือกตั้งได้เป็นสมาชิกสภาผู้แทนราษฎรจังหวัดชัยภูมิ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคประชาธิปัตย์ จากนั้นในปี พ.ศ. 2515 เขาได้ร่วมกับนายอุทัย พิมพ์ใจชน และ นายอนันต์ ภักดิ์ประไพ เป็นโจทย์ยื่นฟ้องคณะปฏิวัติ ซึ่งมีจอมพลถนอม กิตติขจร หัวหน้าคณะปฏิวัติกับพวกอีกรวม 17 คน เป็นจำเลยต่อศาลอาญาหาว่าเป็นกบฏ อ้างในฟ้องว่า เมื่อวันที่ 17 พฤศจิกายน 2514 จอมพลถนอม กิตติขจร กับพวกได้ร่วมกันใช้กำลังประทุษร้ายและขู่เข็ญประชาชนชาวไทย เพื่อล้มล้างรัฐธรรมนูญ ขอให้ศาลพิจารณาลงโทษตามกฎหมาย แต่หลังจากนั้นไม่นานเขาทั้ง 3 คน กลับถูกคณะผู้มีอำนาจลงโทษจำคุก 7 ปี จนกระทั่งต่อมาในรัฐบาลนายสัญญา ธรรมศักดิ์ ได้มีการออกพระราชบัญญัตินิรโทษกรรมให้ทั้ง 3 คนเขาจำคุกระหว่างวันที่ 22 มิถุนายน พ.ศ. 2515 ตามคำสั่งหัวหน้าคณะปฏิวัติ ที่ 36/2515 และออกจากคุกวันที่ 26 มกราคม พ.ศ. 2517 ตามพระราชบัญญัติยกเลิกคำสั่งหัวหน้าคณะปฏิวัติที่ 36/2515 ลงวันที่ 22 มิถุนายน 2515 พ.ศ. 2517
ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคอธิปัตย์ และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคประชาธิปัตย์ และเขาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
นายบุญเกิด หิรัญคำ เป็นผู้ร่วมก่อตั้งพรรคก้าวหน้า และดำรงตำแหน่งเลขาธิการพรรคคนแรก
บุญเกิด ได้รับเลือกตั้งสมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่
การทำงาน > สมาชิกสภาผู้แทนราษฎร

บุญเกิด หิรัญคำ ได้รับการเลือกตั้งเป็นสมาชิกสภาผู้แทนราษฎร 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดชัยภูมิ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดชัยภูมิ สังกัดพรรคอธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดชัยภูมิ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดชัยภูมิ สังกัดพรรคความหวังใหม่
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พรรคธรรมาธิปัตย์ (พ.ศ. 2498)

| พรรคธรรมาธิปัตย์  |
| --- | --- |
หัวหน้า: เปี่ยม บุณยะโชติ
เลขาธิการ: ล้วน เวกชาลิกานน
ก่อตั้ง: 7 ธันวาคม พ.ศ. 2498
ถูกยุบ: 20 ตุลาคม พ.ศ. 2501 (2 ปี)
ที่ทำการ: 506 ถนนหลานหลวง เขตดุสิต กรุงเทพมหานคร
การเมืองไทย    รายชื่อพรรคการเมือง การเลือกตั้ง
พรรคธรรมาธิปัตย์ พรรคการเมืองที่ได้จดทะเบียนจัดตั้งพรรคตาม พ.ร.บ.พรรคการเมือง พ.ศ. 2498 เป็นลำดับที่ 9/2498
ประวัติ

พรรคธรรมาธิปัตย์ ได้ยื่นจดทะเบียนก่อตั้งพรรคต่อปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 7 ธันวาคม พ.ศ. 2498 มีร้อยตำรวจเอก เปี่ยม บุณยะโชติ เลขานุการส่วนตัวของจอมพล ป.พิบูลสงคราม นายกรัฐมนตรี เป็นหัวหน้าพรรคและมีนายล้วน เวกชาลิกานนท์ อดีต ส.ส.นครปฐม เป็นเลขาธิการพรรค
ที่ทำการพรรคตั้งอยู่เลขที่ 506 ถนนหลานหลวง ซี่งตั้งอยู่ข้าง บ้านมนังคศิลา อันเป็นที่ทำการของ พรรคเสรีมนังคศิลา พรรคการเมืองของจอมพล ป.
การเลือกตั้ง 26 กุมภาพันธ์ 2500

ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 พรรคธรรมาธิปัตย์ได้ส่งผู้สมัครลงรับเลือกตั้งปรากฏว่าทางพรรคได้ที่นั่งในสภาผู้แทนราษฎรทั้งสิ้น 9 ที่นั่ง คือ
ล้วน เวกชาลิกานน (นครปฐม)
ทนง นิยมะสินธุ์ (นนทบุรี)
บุญล้อม ศรีสุวรรณ (สมุทรสาคร) เสียชีวิตในเวลาต่อมา
เพ่ง ลิมปะพันธุ์ (สุโขทัย)
เลิศ สัมพันธารักษ์ (ชัยภูมิ)
ฉ่ำ จำรัสเนตร (นครศรีธรรมราช)
ร้อยตำรวจเอก เปี่ยม บุณยะโชติ (นครศรีธรรมราช)
โสภณ เอี่ยมอิทธิพล (นราธิวาส)
เปลื้อง คชภักดี (พัทลุง)
การเลือกตั้ง 15 ธันวาคม 2500

ภายหลังการรัฐประหารเมื่อวันที่ 16 กันยายน 2500 ได้มีการจัดการเลือกตั้งใหม่ในวันที่ 15 ธันวาคม 2500 พรรคธรรมาธิปัตย์ได้ส่งผู้สมัครลงรับเลือกตั้งอีกครั้งแต่ในคราวนี้ทางพรรคไม่ได้ที่นั่งในสภาผู้แทนราษฎรแม้แต่ที่นั่งเดียว
ยุบพรรค

พรรคธรรมาธิปัตย์ถูกยุบตามคำสั่งคณะปฏิวัติที่มี จอมพล สฤษดิ์ ธนะรัชต์ ผู้บัญชาการทหารบก เป็นหัวหน้าคณะเมื่อวันที่ 20 ตุลาคม 2501
พรรคราษฎร (พ.ศ. 2517)

| พรรคราษฎร  |
| --- | --- |

หัวหน้า: ไถง สุวรรณทัต
เลขาธิการ: ไพรรัตน์ วิเศษโกสิน
คำขวัญ: ของราษฎร โดยราษฎร เพื่อราษฎร
ก่อตั้ง: 19 พฤศจิกายน พ.ศ. 2517
ที่ทำการ: 99 ถนนราชดำเนิน เขตพระนคร กรุงเทพมหานคร
อุดมการณ์: เศรษฐกิจแบบเสรีนิยม เสรีนิยม ชาตินิยมเสรี
การเมืองไทย   รายชื่อพรรคการเมือง การเลือกตั้ง
พรรคราษฎร (อังกฤษ: The Party of Commons) พรรคการเมืองของไทยในอดีตที่จดทะเบียนจัดตั้ง
ตามรัฐธรรมนูญแห่งราชอาณาจักรไทย พุทธศักราช 2517 และพระราชบัญญัติพรรคการเมือง พ.ศ. 2517 เป็นลำดับที่ ๘/๒๕๑๗ เมื่อวันที่ 19 พฤศจิกายน พ.ศ. 2517 มีไถง สุวรรณทัต เป็นหัวหน้าพรรคและไพรรัตน์ วิเศษโกสิน เป็นเลขาธิการพรรค
การยุบพรรค

คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
คณะกรรมการบริหารพรรคราษฎร

| ลำดับ | ชื่อ | ตำแหน่ง |
| --- | --- | --- |
| 1 | ไถง สุวรรณทัต | หัวหน้าพรรค |
| 2 | ไพรรัตน์ วิเศษโกสิน | เลขาธิการพรรค |
จอห์น แอดัมส์

| จอห์น แอดัมส์ |
| --- | --- |
John Adams
ภาพวาดของแอดัมส์ประมาณปี ค.ศ. 1800 - 1815

ประธานาธิบดีสหรัฐอเมริกา คนที่ 2
ดำรงตำแหน่ง 4 มีนาคม ค.ศ. 1797 – 4 มีนาคม ค.ศ. 1801 (4 ปี 0 วัน)
รองประธานาธิบดี: ทอมัส เจฟเฟอร์สัน
ก่อนหน้า: จอร์จ วอชิงตัน
ถัดไป: ทอมัส เจฟเฟอร์สัน
รองประธานาธิบดีสหรัฐอเมริกา คนที่ 1
ดำรงตำแหน่ง 21 เมษายน ค.ศ. 1789 – 4 มีนาคม ค.ศ. 1797 (7 ปี 317 วัน)
ประธานาธิบดี: จอร์จ วอชิงตัน
ก่อนหน้า: สถาปนาตำแหน่ง
ถัดไป: ทอมัส เจฟเฟอร์สัน
 
ข้อมูลส่วนบุคคล
เกิด: 30 ตุลาคม ค.ศ. 1735 เมืองควินซี่ รัฐแมสซาชูเซตส์ อาณานิคมอเมริกาของจักรวรรดิอังกฤษ
เสียชีวิต: 4 กรกฎาคม ค.ศ. 1826(1826-07-04) (90 ปี) เมืองควินซี่ รัฐแมสซาชูเซตส์    สหรัฐอเมริกา
ศาสนา: คริสต์นิกายยูนิเทอร์เรียนนิสซึม
พรรคการเมือง: พรรคเฟเดอรัลลิส
คู่สมรส: อาบิเกล แอดัมส์
ลายมือชื่อ: 

จอห์น แอดัมส์ (อังกฤษ: John Adams) (30 ตุลาคม ค.ศ. 1735 (วันที่แบบเก่า: 19 ตุลาคม ค.ศ. 1735) - 4 กรกฎาคม ค.ศ. 1826)  เป็นประธานาธิบดีคนที่ 2 ของสหรัฐอเมริกา และเป็นบิดาของประธานาธิบดีคนที่ 6 ของสหรัฐอเมริกา จอห์น ควินซี แอดัมส์ เขาถือว่าเป็นบุคคลสำคัญคนหนึ่งในกลุ่มบิดาผู้ก่อตั้งประเทศสหรัฐอเมริกา
แอดัมส์เริ่มเป็นที่รู้จักตั้งแต่ช่วงต้นของการปฏิวัติอเมริกา โดยเป็นผู้แทนจากรัฐแมสซาชูเซตส์และมีส่วนสำคัญในการผลักดันชักจูงสภาคองเกรสให้ประกาศอิสรภาพ เขาเป็นผู้มอบหมายงานร่างคำประกาศอิสรภาพสหรัฐอเมริกาแก่ทอมัส เจฟเฟอร์สันใน ค.ศ. 1776 และเนื่องจากแอดัมส์เป็นตัวแทนของสภาคองเกรสในยุโรป เขาจึงเป็นผู้เจรจาในสนธิสัญญาสงบศึกกับสหราชอาณาจักรและเป็นส่วนสำคัญยิ่งในการกู้เงินจากนายธนาคารในอัมสเตอร์ดัม หนึ่งในบทบาทที่สำคัญของจอห์น แอดัมส์คือเป็นผู้ตัดสินใจด้านบุคลากร โดยใน ค.ศ. 1775 เขาเป็นผู้เสนอชื่อจอร์จ วอชิงตันให้เป็นผู้บัญชาการทหารสูงสุด และในอีก 25 ปีต่อมา เขาเป็นผู้เสนอชื่อจอห์น มาร์แชลล์เป็นประธานศาลสูงสุดแห่งสหรัฐอเมริกา
แอดัมส์ดำรงตำแหน่งเป็นรองประธานาธิบดีสหรัฐคนแรกภายใต้จอร์จ วอชิงตันและขึ้นดำรงตำแหน่งประธานาธิบดีคนที่ 2 ของสหรัฐอเมริกาใน ค.ศ. 1796 ระหว่างการดำรงตำแหน่งประธานาธิบดี เขาต้องเผชิญกับการโจมตีจากทั้งพรรครีพับลิกันของเจฟเฟอร์สันซึ่งเป็นฝ่ายตรงข้ามและจากภายในพรรคภายใต้การนำของศัตรูของเขา อเล็กซานเดอร์ แฮมิลตัน
ใน ค.ศ. 1800 แอดัมส์พ่ายแพ้การเลือกตั้งแก่ทอมัส เจฟเฟอร์สัน เขาจึงเกษียณไปอยู่รัฐแมสซาชูเซตส์ หลังจากนั้นเขาก็กลับมาเป็นมิตรกับเจฟเฟอร์สัน ภรรยาของแอดัมส์คือเอบิเกล อดัมส์
ประวัติ

จอห์น แอดัมส์เกิดเมื่อวันที่ 30 ตุลาคม ค.ศ. 1735 หรือ 19 ตุลาคม ค.ศ. 1735 ตามปฏิทินจูเลียน เป็นบุตรชายคนโตจากทั้งหมดสามคนของจอห์น แอดัมส์ ซีเนียร์กับซูซานนา บอยล์สตัน แอดัมส์ เขาเกิดในที่ๆปัจจุบันคือเมืองควินซี รัฐแมสซาชูเซตส์ โดยที่ๆเขาเกิดปัจจุบันเป็นส่วนหนึ่งของอุทยานประวัติศาสตร์แห่งชาติแอดัมส์ พ่อของเขาเป็นทายาทรุ่นที่ห้าของเฮนรี แอดัมส์ซึ่งอพยพมาจากมณฑลซัมเมอร์เซ็ทในสหราชอาณาจักรในราว ค.ศ. 1638 จอห์น แอดัมส์ผู้พ่อเป็นผู้ช่วยบาทหลวง ทหารกองเกิน และสมาชิกสภาเมืองซึ่งควบคุมดูแลเกี่ยวกับโรงเรียนและถนน ส่วนซูซานนา บอยล์สตัน แอดัมส์เป็นผู้สืบสายเลือดของตระกูลบอยล์สตันแห่งเมืองบรุกไลน์ รัฐแมสซาชูเซตส์
แอดัมส์เกิดมาในครอบครัวชนชั้นกลาง แต่เขารู้สึกอย่างแรงกล้าว่าเขามีหน้าที่ที่จะต้องดำเนินชีวิตตามแบบของตระกูลซึ่งเป็นพิวริตันรุ่นบุกเบิก ทว่าในช่วงเวลาที่แอดัมส์เกิด กลุ่มความเชื่อพิวริตันเริ่มไม่ได้รับการยอมรับเหมือนดังก่อน ใน ค.ศ. 1751 แอดัมส์ในวัย 16 ปีเข้าเรียนที่วิทยาลัยฮาร์วาร์ด พ่อของแอดัมส์อยากให้เขาเป็นนักบวชสอนศาสนา แต่แอดัมส์ยังไม่ตัดสินใจจนกระทั่งเขาเรียนจบใน ค.ศ. 1755 และสอนในโรงเรียนในเมืองวอร์เซสเตอร์ เขาตัดสินใจที่จะเป็นทนายความจึงศึกษาอยู่ในสำนักงานของจอห์น พุตนัม ทนายความที่มีชื่อเสียงในเมือง ซึ่งแอดัมส์ได้ใช้พฤติกรรมที่ทำตั้งแต่เด็กคือบันทึกความประทับใจและรายละเอียดของเหตุการณ์ซึ่งสามารถเห็นอย่างกระจัดกระจายในไดอารีของเขา มาใช้ในการเป็นทนายความ โดยมักบันทึกคดีที่เฝ้าสังเกตเพื่อที่จะมาศึกษาและไตร่ตรองในภายหลัง หนึ่งในตัวอย่างที่ดีคือรายงานการบันทึกข้อโต้แย้งของเจมส์ โอทิสในศาลสูงแห่งรัฐแมสซาชูเซตส์ว่าด้วยเรื่องของความชอบธรรมทางกฎหมายของ Writs of Assistance ใน ค.ศ. 1761
ในวันที่ 25 ตุลาคม ค.ศ. 1764 แอดัมส์แต่งงานกับแอบิเกล สมิธ ก่อนวันเกิดปีที่ 29 ของเขา 5 วัน โดยมีลูกคือ แอบิเกล (ค.ศ. 1765–1813) อนาคตประธานาธิบดี จอห์น ควินซี (ค.ศ. 1767–1848) ซูซานา (ค.ศ. 1768–1770) ชารลส์ (ค.ศ. 1770–1800) ธอมัส บอยล์สตัน (ค.ศ. 1772–1832) และเอลิซาเบธซึ่งตายตั้งแต่กำเนิด (ค.ศ. 1777)
แอดัมส์ไม่เหมือนน้องของเขา แซมูเอล แอดัมส์ที่เป็นผู้นำที่ได้รับความนิยม อิทธิพลส่วนใหญ่ของเขาเกิดจากงานทนายความ รวมถึงงานวิเคราะห์ตัวอย่างเหตุการณ์ประวัติศาสตร์อย่างรุนแรงกอปรกับความรู้อย่างกว้างขวางในเรื่องกฎหมายและความทุ่มเทต่อหลักการสาธารณรัฐนิยม แอดัมส์มักพบว่าอุปนิสัยชอบโต้เถียงของตัวเขาเป็นอุปสรรคในการทำงานการเมือง
พระยาพหลโยธินรามินทรภักดี (นพ พหลโยธิน)

| นายพลโทพระยาพหลโยธินรามินทรภักดี (นพ พหลโยธิน) ป> ม., ท.จ.ว., ต.ช. |
| --- | --- |

สมุหเทศาภิบาลมณฑลนครราชสีมา
ดำรงตำแหน่ง 12 เมษายน พ.ศ. 2456 - 8 ตุลาคม พ.ศ. 2462
กษัตริย์: พระบาทสมเด็จพระมงกุฎเกล้าเจ้าอยู่หัว
ก่อนหน้า: พระยากำแหงสงคราม
ถัดไป: พระยาประชาศัยสรเดช
องคมนตรี
ดำรงตำแหน่ง 4 เมษายน พ.ศ. 2458 - 17 พฤศจิกายน พ.ศ. 2462
กษัตริย์: พระบาทสมเด็จพระมงกุฎเกล้าเจ้าอยู่หัว
 
ข้อมูลส่วนบุคคล
เกิด: 22 เมษายน พ.ศ. 2414
เสียชีวิต: 17 พฤศจิกายน พ.ศ. 2462 (48 ปี)
คู่สมรส: คุณหญิงล้วน พหลโยธินรามินทรภักดี
บุตร: 1 คน
บุพการี: พระยาพหลพลพยุหเสนา (กิ่ม พหลโยธิน) (บิดา)
ยศที่ได้รับการแต่งตั้ง
รับใช้:  ไทย
สังกัด: กองทัพบกสยาม
ยศ:  นายพลโท

นายพลโท พระยาพหลโยธินรามินทรภักดี (22 เมษายน พ.ศ. 2414 - 17 พฤศจิกายน พ.ศ. 2462) นามเดิม นพ นามสกุล พหลโยธิน อดีตนายทหารและขุนนางชาวสยาม อดีตองคมนตรี อดีตสมุหเทศาภิบาลมณฑลนครราชสีมา อดีตผู้บัญชาการกองพลที่ ๔ มณฑลราชบุรี อดีตราชองครักษ์เวร อดีตราชองครักษ์พิเศษ และผู้ขอพระราชทานนามสกุล "พหลโยธิน" ซึ่งเป็นนามสกุลพระราชทานลำดับที่ 468เป็นพี่ชายต่างมารดาของ พลเอก พระยาพหลพลพยุหเสนา (พจน์ พหลโยธิน) หัวหน้าคณะราษฎร และอดีต นายกรัฐมนตรีของไทย และเป็นบิดาของนาย แนบ พหลโยธิน หนึ่งในสมาชิกของคณะราษฎร และอดีตรัฐมนตรี